564.01 REGOLAMENTI DWAR IL-PENSJONIJIET TAL-MEMBRI TAL-ĠUDIKATURA U TAL-AVUKAT ĠENERALI L-AVVIŻ LEGALI 354 tal-2016. L-AVVIŻ LEGALI 354 tal-2016. 1. It-titolu ta’ dawn ir-regolamenti hu r-Regolamenti dwar il-Pensjonijiet tal-Membri tal-Ġudikatura u tal-Avukat Ġenerali. 2. Dritturati ta’ pensjoni. Kap. 564. Bla ħsara għad-dispożizzjonijiet tal-Att dwar il-Pensjonijiet tal-Membri tal-Ġudikatura, hawniżjed ’il quddiem imsejjaħ "l-Att", " u ta’ dawn ir-regolamenti, lil kull Membru tal-Ġudikatura u lill-Avukat Ġenerali wara mhux inqas minn tliet snin servizz għandha tingħata pensjoni bir-rata ta’ waħda minn mija utmenin tal-ħlas tiegħu pensjonabbli għal kull xahar sħiħ ta’ servizz pensjonabbli, u suġġetta għal-limitazzjoni msemmija fl-artikolu 7 tal-Att sa meta tintlaħaq il-proporzjoni massima ta’ żewġ terzi ta’ dak il-ħlas pensjonabbli. 3. Pensjonijiet rigward servizz ta’ inqas minn għaxar snin. (1) Membru tal-Ġudikatura jew l-Avukat Ġenerali li, wara mhux anqas minn tlett snin f’dik il-kariga, jirtira b’servizz ta’ anqas minn għaxar snin għandu jingħata pensjoni bir-rata ta’ waħda minn mija utmenin tal-ħlas tiegħu pensjonabbli għal kull xahar sħiħ ta’ servizz bħala Membru tal-Ġudikatura jew bħala Avukat Ġenerali hekk iżda li l-anqas rata ta’ pensjoni mogħtija lil Membru tal-Ġudikatura jew lill-Avukat Ġenerali m’għandhiex tkun anqas mir-rata ta’ sittin, mija utmenin tal-ħlas tiegħu pensjonabbli. (2) Membru tal-Ġudikatura jew l-Avukat Ġenerali li, qabel ma jkun ġie maħtur għall-kariga ta’ Membru tal-Ġudikatura jew ta’ Avukat Ġenerali, ikun serva f’xi kariga oħra fis-servizz pubbliku u li jkun serva bħala Membru tal-Ġudikatura jew bħala Avukat Ġenerali għal mhux inqas minn tliet snin, jista’ jagħżel pensjoni bir-rata ta’ waħda minn mija utmenin tal-ħlas tiegħu pensjonabbli bħala Membru tal-Ġudikatura jew bħala Avukat Ġenerali għal kull xahar sħiħ tas-servizz tiegħu fi kwalunkwe kariga sa meta tintlaħaq il-proporzjoni massima ta’ żewġ terzi ta’ dak il-ħlas pensjonabbli. Għall-finijiet ta’ dan is-subregolament servizz fi kwalunkwe kariga f’korp magħqud stabbilit bil-liġi, f’Kummissjoni, Bord jew Awtorità stabbiliti bil-liġi, jew f’Aġenzija tal-Gvern għandu jitqies li jikkostitwixxi servizz pubbliku. 4. Gratifikazzjoni u pensjoni mnaqqsa. (1) Membru tal-Ġudikatura jew l-Avukat Ġenerali li lilu tingħata pensjoni taħt l-Att jista’ jiġi mogħti, skont ma jagħżel, kif jingħadiżjed ’il quddiem, minflok dik il-pensjoni, pensjoni bir-rata ta’ tliet kwarti ta’ dik il-pensjoni flimkien ma’ gratifikazzjoni li tkun daqstna x-il darba u nofs l-ammont li hekk jitnaqqas mill-pensjoni. (2) Meta Membru tal-Ġudikatura jew l-Avukat Ġenerali jkun fil-kariga fid-data tal-bidu fis-seħħ ta’ dawn ir-regolamenti, l-għażla msemmija fis-sub regolament (1) tista’ ssir mhux aktar tard mill-jum li jaħbat sew sew qabel il-jum li fih dak il-Membru tal-Ġudikatura jew l-Avukat Ġenerali jirtira. (3) Fil-każ ta’ Membru tal-Ġudikatura jew l-Avukat Ġenerali li jkun diġà rtira qabel id-data tal-bidu fis-seħħ ta’ dawn ir-regolamenti, l-għażla msemmija fis-sub regolament (1) ma tkunx applikabbli, u kull pensjoni li titħallas lil dak il-Membru tal-Ġudikatura jew Avukat Ġenerali tibda’ titħallas biss mid-data tal-bidu fis-seħħ ta’ dawn ir-regolamenti. (4) Mingħajr ħsara għad-dispożizzjonijiet tas-sub regolament (2), jekk Membru tal-Ġudikatura jew l-Avukat Ġenerali jkun għamel l-għażla, id-deċiżjoni tiegħu ma tkunx tista’ titħassar għal dik li hija pensjoni li għandha tingħata lil u taħt l-Att. (5) Jekk Membru tal-Ġudikatura jew l-Avukat Ġenerali li ma jkunx għamel il-għażla jmut qabel ma tkun ingħatatlu pensjoni taħt l-Att, il-President ta’ Malta ikun jista’ jagħti gratifikazzjoni lill-armla jew l-armel jew lis-superstiti ta’ unjoni ċivili tal-Membru tal-Ġudikatura jew l-Avukat Ġenerali kif previst fis-sub regolament (1) daqs li kieku l-Membru tal-Ġudikatura jew l-Avukat Ġenerali qabel mewtu kien għamel l-għażla. Dik il-gratifikazzjoni għandha tingħata mingħajr preġudizzju għall-pensjoni li titħallas skont l-artikolu 12 tal-Att. 5. Gratifikazzjonijiet meta ż-żmien ta’ servizz ma jintitolax għal pensjoni. Kull Membru tal-Ġudikatura jew l-Avukat Ġenerali, li ma jkunx għalaqtliet sn in servizz, jiġi mogħti gratifikazzjoni, bir-rata ta’ nofs xahar ħlas pensjonabbli għal kull xahrejn sħaħ ta’ servizz. 6. Bidu ta’ servizz. Bla ħsara għad-dispożizzjonijiet tal-Att, is-servizz jitqies li jibda fid-data li fiha l-Membru tal-Ġudikatura jew l-Avukat Ġenerali jidħol fil-kariga tiegħu kif preskritt bl-artikoli 91 u 101, rispettivament, tal-Kostituzzjoni ta’ Malta. 7. Is-servizz m’għandux ikun maqtugħ. Is-servizz li għalih tista’ tingħata pensjoni jew gratifikazzjoni m’għandux ikun maqtugħ ħlief għal dawk il-każijiet fejn is-servizz ġie interrott bis-sospensjoni temporanja ta’ impjieg li ma nħoloqx minn riżenja volontarja jew minħabba t-transizzjoni bejn il-karigi li għalihom japplikaw dawn ir-regolamenti. 8. Ħlasijiet li għandhom jitqiesu għal pensjoni jew gratifikazzjoni. (1) Għall-fini biex jiġi kalkolat l-ammont tal-pensjoni jew gratifikazzjoni ta’ Membru tal-Ġudikatura jew tal-Avukat Ġenerali li kellu perijodu ta’ mhux anqas minn tliet snin ta’ servizz pensjonabbli qabel l-irtir tiegħu- (a) fil-każ ta’ Membru tal-Ġudikatura jew tal-Avukat Ġenerali li jkun żamm l-istess kariga għal żmien ta’ tliet snin minnufih qabel id-data tal-irtir tiegħu, għandhom jitqiesu l-ħlasijiet pensjonabbli annwali sħaħ li jkun igawdi f’dik id-data dwar dik il-kariga; (b) f’każijiet oħra għandu jitqies it-terz tat-total tal-ħlasijiet pensjonabbli li jkun igawd il-Membru tal-Ġudikatura jew l-Avukat Ġenerali dwar is-servizz tiegħu matul it-tliet snin tas-servizz tiegħu minnufih qabel id-data tal-irtir tiegħu. (2) Għall-fini biex jiġu stabbiliti skont is-sub regolament (1) il-ħlasijiet pensjonabbli li Membru tal-Ġudikatura jew l-Avukat Ġenerali kellu jew kien ikollu, skont il-każ, huwa għandu jitqies- (a) li kien fis-servizz bil-ħlasijiet pensjonabbli sħaħ matul il-perijodu ta’ tliet snin minnufih qabel id-data tal-irtir tiegħu; u (b) likell u l-benefiċċju ta’ kull żieda minħabba reviżjoni ta’ salarji fil-ħlasijiet pensjonabbli ta’ kull kariga tiegħu bħal li kieku dik iż-żieda kellha titħallas matul dak il-perijodu ta’ tliet snin. (3) Għall-fini ta’ kalkolu tal-ammont tal-pensjoni jew gratifikazzjoni ta’ Membru tal-Ġudikatura jew tal-Avukat Ġenerali li kellu perijodu ta’ anqas minn tliet snin servizz pensjonabbli qabel l-irtir tiegħu- (a) għandha titqies il-medja tal-ħlasijiet pensjonabbli annwali li kellu matul dak il-perijodu; (b) għandu jitqies li kien fis-servizz bil-ħlasijiet pensjonabbli sħaħ matul dak il-perijodu; u (ċ) għandu jitqies li kellu l-benefiċċju ta’ kull żieda minħabba reviżjoni ta’ salarji fil-ħlasijiet pensjonabbli ta’ kull kariga tiegħu bħal li kieku dik iż-żieda kellha titħallas matul dak il-perijodu. (4) F’ebda ċirkostanzi ma għandhom il-ħlasijiet pensjonabbli li għandhom jitqiesu jkunu iżjed mill-ħlasijiet pensjonabbli annwali sħaħ likell u l-Membru tal-Ġudikatura jew l-Avukat Ġenerali fid-data tal-irtir tiegħu dwar il-kariga li jkollu dak iż-żmien. 9. Id-dispożizzjonijiet tar-regolamenti 22, 22A u 23 tar-Regolamenti dwar il-Pensjonijiet annessi mal-Ordinanza dwar il-Pensjonijiet għandhom japplikaw għal pensjonijiet li jitħallsu taħt dawn ir-regolamenti.